open-index/open-wikipedia-markdown huggingface dataset:
Χάουαρντ Στώντον

Ο **Χάουαρντ Στώντον** (διεθνώς: *Howard Staunton*, 1810&nbsp;– 22 Ιουνίου 1874) ήταν Άγγλος γκρανμαίτρ, ο οποίος θεωρείται γενικά ως ο ισχυρότερος παίκτης του κόσμου κατά την περίοδο από το 1843 έως το 1851, κυρίως λόγω της νίκης του επί του Σαιντ-Αμάντ τον Δεκέμβριο του 1843 στο Παρίσι.

## Σκακιστική καριέρα
Από το 1840 και μετά ο Στώντον έγινε ο κορυφαίος σχολιαστής στο σκάκι, και κέρδισε παιχνίδια με αντίπαλους κορυφαίους παίκτες της δεκαετίας του 1840. Το 1847 άρχισε μια παράλληλη καριέρα ως σαιξπηρικός μελετητής. Η κακή υγεία του και οι δύο συγγραφικές καριέρες του τον οδήγησαν να εγκαταλείψει το αγωνιστικό σκάκι μετά το 1851. Τότε ο Στώντον έγινε ο κύριος διοργανωτής του πρώτου διεθνή τουρνουά σκακιού στο Λονδίνο το 1851, το οποίο έκανε την Αγγλία το ηγετικό κέντρο του σκακιού στον κόσμο, καθώς τότε ο Στώντον προκάλεσε τον Άντολφ Άντερσεν να αγωνιστεί στο τουρνουά για να αναγνωριστεί ως ο ισχυρότερος παίκτης στον κόσμο.

Το 1858 έγιναν προσπάθειες να οργανωθεί ένα ματς μεταξύ του Στώντον και του Πωλ Μόρφυ, αλλά απέτυχαν. Υποστηρίζεται συχνά η άποψη ότι ο Στώντον παραπλάνησε εσκεμμένα τον Μόρφυ ενώ προσπαθούσε να αποφύγει τον αγώνα, αλλά είναι επίσης πιθανό ο Στώντον να υπερεκτίμησε τις πιθανότητές του να έχει καλή φυσική κατάσταση και να βρει διαθέσιμο χρόνο για έναν τέτοιο αγώνα.

Οι σύγχρονοι σχολιαστές θεωρούν ότι ο Στώντον κατανοούσε το παιχνίδι θέσης στο σκάκι και ήταν πολύ πιο μπροστά από τους σύγχρονούς του. Αν και δεν είναι ένας πλήρως επιθετικός παίκτης, έμπαινε στην επίθεση όταν οι προετοιμασίες του ήταν πλήρεις. Τα σκακιστικά άρθρα του και τα βιβλία του διαβάζονταν ευρέως και ενθάρρυναν την ανάπτυξη του σκακιού στο Ηνωμένο Βασίλειο, το εγχειρίδιό του για τους σκακιστές που κυκλοφόρησε το 1847 υπήρξε ως αναφορά για δεκαετίες. Τα σκακιστικά ανοίγματα Αγγλικό άνοιγμα και Στώντον γκαμπί ονομάστηκαν έτσι διότι τα υπεράσπιζε. Ο Στώντον υπήρξε μια αμφιλεγόμενη προσωπικότητα για την εποχή του, και τα σκακιστικά γραπτά του θα μπορούσαν να θεωρηθούν μοχθηρά. Από την άλλη πλευρά, διατήρησε καλές σχέσεις συνεργασίας με αρκετούς ισχυρούς παίκτες και λάτρεις του σκακιού με επιρροή, όπου απέδειξε εξαιρετικές ικανότητες διαχείρισης.

250px|μικρογραφία|δεξιά|Τα αυθεντικά σκακιστικά κομμάτια του Στώντον.
## Στώντον σετ
Προώθησε ένα σετ σκακιστικών κομματιών με σαφές και ευδιάκριτο τυποποιημένο σχήμα, που ονομάστηκε "Στώντον σετ" και εκδόθηκε από τον Ναθάνιελ Κουκ το 1849, το οποίο γνώρισε μεγάλη εκτίμηση μεταξύ των σκακιστών τόσο στο επαγγελματικό όσο και στο ερασιτεχνικό επίπεδο και εξακολουθεί μέχρι σήμερα να είναι το σετ που απαιτείται για διαγωνισμούς σκακιού, καθώς τα κομμάτια αυτά είναι εύκολα αναγνωρίσιμα, πολύ σταθερά και εμφανίσιμα.

## Βιβλιογραφία
*
*
*
*
*
*
*
*
*

Δεν είναι σαφές αν το βιβλίο *Οι νόμοι και η πρακτική του σκακιού* (The Laws and Practice of Chess) είναι απλά η δεύτερη έκδοση του *Σκάκι: Θεωρία και Πράξη* (Chess: Theory and Practice), ή ένα εντελώς διαφορετικό βιβλίο.

## Παραπομπές


Κατηγορία:Άγγλοι
Κατηγορία:Βρετανοί σκακιστές
Χιχόν

Το **Χιχόν** η το Σισόν (ισπανικά: *Gijón*, αστουριανικήXixón, και επίσημα: *Gijón / Xixón*) είναι ο πολυπληθέστερος δήμος και πόλη στην αυτόνομη κοινότητα των Αστουριών, στη βόρεια Ισπανία. Ο δήμος σύμφωνα με την απογραφή του 2009 είχε 277.554 κατοίκους και ήταν ο 15ος μεγαλύτερος σε όλη την Ισπανία. Βρίσκεται στις ακτές του Βισκαϊκού κόλπου και βρίσκεται 27 χιλιόμετρα βορειοανατολικά από το Οβιέδο, την πρωτεύουσα της Αστούριας.

Η περιοχή κατοικείται από την προϊστορία. Οι Ρωμαίοι κατασκεύασαν ένα τείχος στη χερσόνησο Σιμαβίγια, η οποία αποτελεί τον αρχικό πυρήνα της πόλης. Η πόλη ήταν γνωστή ως Gigia. Οι Μαυριτανοί την κατέλαβαν στις αρχές του 8ου αιώνα. Το 722 η πόλη απελευθερώθηκε από τον Πελάγιο και έγινε πρωτεύουσα του Βασιλείου των Αστουριών μέχρι το 791. Η πόλη κάηκε κατά τη διάρκεια του εμφυλίου πολέμου του 1395, αλλά στη συνέχεια ανοικοδομήθηκε ξανά και το λιμάνι της πόλης επεκτάθηκε. Η πόλη στη συνέχεια αναπτύχθηκε λόγω του εμπορίου με τις αποικίες της Ισπανίας στην Αμερική, αν και δέχθηκε πολλές επιθέσεις από κουρσάρους. Το 1797 ιδρύθηκε στην πόλη το Ινστιτούτο Χοβελιάνος, μιας από τις παλαιότερες ναυτικές σχολές της πόλης. Κατά τη διάρκεια του Ισπανικού Εμφυλίου, οι δυνάμεις του Φράνκο κατέλαβαν την πόλη το 1937.

Το λιμάνι του Χιχόν, το Πουέρτο ντελ Μούσελ, είναι το μεγαλύτερο στις Αστούριες και ένα από τα μεγαλύτερα της Ισπανίας. Από το λιμάνι εξάγονται άνθρακας και σιδηρομεταλλεύματα, ενώ έχει και σημαντικό αλιευτικό στόλο. Στην πόλη λειτουργούν χαλυβουργίες, διυλιστήρια πετρελαίου, βιομηχανίες χημικών και επεξεργασίας τροφίμων και αποστακτήρια. Επίσης είναι σημαντικός τουριστικός προορισμός. Αξιοθέατα της πόλης περιλαμβάνουν τα ρωμαϊκά λουτρά και αρκετά μεσαιωνικά παλάτια.

## Παραπομπές


## Πηγές
* Χιχόν, από εγκυκλοπαίδεια ΔΟΜΗ
* Gijón, *[[Encyclopædia Britannica]]*

Κατηγορία:Πόλεις της Ισπανίας
Κατηγορία:Αστούριες
Κατηγορία:Λιμένες της Ευρώπης
Σούδα (νησί)

Το **Νησί της Σούδας** είναι μια ακατοίκητη νησίδα που βρίσκεται στον Κόλπο της Σούδας από τον οποίο πήρε το όνομα του, στον  Νομό Χανίων, στην βορειοδυτική Κρήτη. Στην αρχαιότητα η Σούδα και η μικρότερη γειτονική στρογγυλή νησίδα Λέων που καταγράφεται στους Βενετικούς χάρτες σαν *"Ράμπιτ Ίσλαντ"* είχαν το όνομα *"Λεύκαι"*. Το όνομα τους προέρχεται από έναν αρχαίο μύθο σύμφωνα με τον οποίο οι Σειρήνες και οι Μούσες συγκρούστηκαν σε έναν μουσικό διαγωνισμό. Ο Στέφανος ο Βυζάντιος γράφει ότι οι Μούσες έβγαλαν τα φτερά από τις αντιπάλους τους, έγιναν λευκές στο χρώμα, έπεσαν στην θάλασσα και δημιούργησαν τα νησιά που πήραν το όνομα *"Λεύκαι"*. Η Δημοκρατία της Βενετίας αναγνώρισε την στρατηγική θέση του νησιού και κατασκεύασε ισχυρότατη οχύρωση, το ίδιο έκανε και σε άλλες δυο Κρητικές νησίδες, την Γραμβούσα Χανίων και την Σπιναλόγκα. Το αποτέλεσμα ήταν όταν έληξε ο Κρητικός Πόλεμος και έπεσε ο Χάνδακας (1669) οι τρεις νησίδες να παραμείνουν στους Βενετούς, τις έχασαν από την Οθωμανική αυτοκρατορία όταν έληξε και ο τελευταίος Ζ΄ Βενετοτουρκικός Πόλεμος (1715). Την περίοδο 1669-1715 οι τρεις νησίδες ήταν καταφύγιο πολλών χριστιανών φυγάδων από την Οθωμανική Κρήτη.

## Παραπομπές



## Πηγές

*Caroline M. Galt, "A marble fragment at Mount Holyoke College from the Cretan city of Aptera", Art and Archaeology 6 (1920:150)

Κατηγορία:Νησίδες της Κρήτης
Κύπελλο Ισπανίας ποδοσφαίρου ανδρών 1916

Το **κύπελλο Ισπανίας 1916** ήταν η δέκατη έκτη φορά που διοργανώθηκε το κύπελλο.
Η διοργάνωση ξεκίνησε την 26 Μαρτίου 1916 και τελείωσε στις 7 Μαΐου 1916 με τον Τελικό.

## Ομάδες

* **Βόρειος όμιλος**:Αθλέτικ Μπιλμπάο
* **Κεντρικός όμιλος**:Μαδρίτη ΦΚ
* **Νότιος όμιλος**:Εσπανόλ Κάντιθ
* **[[Γαλικία (Ισπανία)|Γαλικία]]**:Ρεάλ Φορτούνα Βίγο
* **[[Καταλωνία]]**:Μπαρτσελόνα

## Ημιτελικοί
### Πρώτο σκέλος

### Δεύτερο σκέλος

### 1η επανάληψη

### 2η επανάληψη

## Τελικός

*Κύριο θέμα:* Τελικός κυπέλλου Ισπανίας 1916

Κυπελλο Ανδρων 1916
Κατηγορία:Εγχώρια ποδοσφαιρικά κύπελλα 1916
Κόλπος Σούδας

Ο **κόλπος της Σούδας** είναι το μεγαλύτερο φυσικό λιμάνι της Κρήτης. Πήρε το όνομά του από το νησί της Σούδας, το οποίο βρίσκεται στην είσοδο του κόλπου. Ο κόλπος, που βρίσκεται στη βορειοδυτική ακτή του νομού Χανίων, έχει περίπου 15 χιλιόμετρα μήκος και πλάτος από 2 έως 4 χιλιόμετρα.

Ο κόλπος της Σούδας, στα βόρεια παράλια του νομού Χανίων, σχηματίζεται από τον κυρίως κορμό της Κρήτης και το ακρωτήριο Μολόχα ή Ακρωτήρι.Η γεωφυσική του διαμόρφωση και ο προσανατολισμός του ,σε συνδυασμό με το μέγεθος και το επαρκές βάθος του, τον καθιστούν ασφαλές λιμάνι για όλον το χρόνο. Χάρη στη γεωγραφική του θέση στο κέντρο της ανατολική Μεσογείου πάνω στους πανάρχαιους θαλάσσιους, δρόμους του δίνουν μια ξεχωριστή στρατηγική σημασία, με αποτέλεσμα να προκαλεί το έντονο ενδιαφέρον από την αρχαιότητα μέχρι σήμερα. Στον κόλπο της Σούδας έχουν αναπτυχθεί στο μακρύ αυτό διάστημα πολύπλοκα αμυντικά συστήματα, που επιβεβαιώνουν το αμείωτο ενδιαφέρον των κατά καιρούς κρατούντων για το χώρο.

## Στρατιωτικές εγκαταστάσεις
Ο κόλπος της Σούδας είναι η θέση τριών μεγάλων στρατιωτικών εγκαταστάσεων, του Ναύσταθμου Κρήτης του Πολεμικού Ναυτικού, ο οποίος στεγάζει επίσης το Κέντρο Επιχειρησιακής Εκπαίδευσης του NATO, την Αεροπορική Βάση Σούδας της Πολεμικής Αεροπορίας στο Ακρωτήρι, βάση της 115 Πτέρυγας Μάχης, και του Πεδίου Βολής Κρήτης, το οποίο χρησιμοποιείται και ως εγκατάσταση εκτόξευσης πυραύλων του ΝΑΤΟ.

## Παραπομπές


Κατηγορία:Γεωγραφία της Κρήτης
Κατηγορία:Κόλποι των Χανίων
Κατηγορία:Κόλποι της Κρήτης
Κατηγορία:Κόλποι της Ελλάδας
Κατηγορία:Περιφερειακή ενότητα Χανίων
Αναπούρνα

[thumb|250px|Annapurna South από το [Χιουντσούλι]]
Η **Αναπούρνα** (στο λατινικό αλφάβητο: **Annapurna**, σανσκριτικά, νεπαλεζικά, νεβάρι: अन्नपुर्ण) είναι ορεινός όγκος στο βόρειο κεντρικό Νεπάλ, τμήμα των Ιμαλαΐων. Η ψηλότερη κορυφή του ορεινού όγκου είναι η Αναπούρνα Ι, ύψους 8.093 μέτρων, η οποία είναι η 10η ψηλότερη στο κόσμο. Ο ορεινός όγκος περιλαμβάνει 13 κορυφές άνω των 7.000 μέτρων και άλλες 16 άνω των 6.000 μέτρων. Ο ορεινός όγκος έχει μήκος 55 χιλιόμετρα και οριοθετείται από το φαράγγι Κάλι Καντάκι στα δυτικά, το ποταμό Μαρσιάνγκντι στα βόρεια και ανατολικά και τη κοιλάδα Ποκάρα στα νότια. Το Κάλι Καντάκι περνά ανάμεσα στο Αναπούρνα και το Νταουλαγκίρι, το οποίο βρίσκεται 34 χιλιόμετρα δυτικά, και θεωρείται το βαθύτερο φαράγγι στη Γη.

Η Αναπούρνα Ι ήταν η πρώτη κορυφή 8.000 μ.+ που κατακτήθηκε. Ο Μορίς Ερζόγκ και ο Λουί Λασενάλ, μέλη γαλλικής αποστολής, έφτασαν στη κορυφή τις 3 Ιουνίου 1950. Η κορυφή του Αναπούρνα ήταν το υψηλότερο σημείο στο οποίο είχε αναρριχηθεί άνθρωπος, μέχρι την ανάβαση στο Έβερεστ το 1953. Οι κορυφές του Αναπούρνα είναι ανάμεσα στις πιο επικίνδυνες στο κόσμο για τους αναρριχητές, αλλά με βάση τα στατιστικά από το 1990 και μετά, το Κανγκτσενγιούνγκα έχει μεγαλύτερο ποσοστό θνητότητας.

## Παραπομπές


## Περαιτέρω ανάγνωση
*Herzog, Maurice, *Annapurna*, Jonathan Cape, 1952.
*Ohmori, Koichiro, *Over the Himalaya*, Cloudcap Press, 1998. ISBN 0-938567-37-3
*Neate, Jill *High Asia: An Illustrated History of the 7000 Metre Peaks*, Mountaineers Books, ISBN 0-89886-238-8
*Terray, Lionel, *Conquistadors of the Useless*, Chapter 7, Victor Gollancz Ltd., 1963 ISBN 0-89886-778-9

## Εξωτερικοί σύνδεσμοι
* 
* Annapurna on Summitpost
* Annapurna on Himalaya-Info.org (German)

Κατηγορία:Ιμαλάια
Κατηγορία:Βουνά του Νεπάλ
Γκάντι (ταινία)

Το ***Γκάντι*** (αγγλ.:*Gandhi*) είναι επικό, βιογραφικό δράμα με θέμα τον βίο του Μαχάτμα Γκάντι, ηγέτη της επανάστασης των Ινδών ενάντια στην Βρετανική διακυβέρνηση, που είχε ως στόχο την ανεξαρτησία της Ινδίας. Η ταινία σκηνοθετήθηκε από τον Ρίτσαρντ Ατένμπορο και πρωταγωνιστεί στον ομώνυμο ρόλο ο Μπεν Κίνγκσλεϊ. Η ταινία εξιστορεί σχεδόν όλην του την ζωή, από το έτος 1893 και καταλήγει στην δολοφονία του, το έτος 1948.

Η ταινία κυκλοφόρησε στην Ελλάδα το 1983, ενώ στις ΗΠΑ, στο Ηνωμένο Βασίλειο και στην Ινδία το 1982. Προτάθηκε για 11 Βραβεία Όσκαρ και κέρδισε 8. Ανάμεσα σε αυτά που κέρδισε ήταν αυτό της Καλύτερης Ταινίας. Επιπλέον, η ταινία κέρδισε και τις 5 Χρυσές Σφαίρες όπου προτάθηκε και 5 βραβεία BAFTA.

## Περίληψη
 
Το κεντρικό θέμα της ταινίας είναι η ιστορία του Μαχάτμα Γκάντι, του Ινδού δικηγόρου που έγινε ηγέτης και ελευθερωτής της πατρίδας του και συγχρόνως ένας από τους μεγαλύτερους "ειρηνιστές" του κόσμου. 

## Ηθοποιοί και Χαρακτήρες
*Μπεν Κίνγκσλεϊ στον ρόλο του *[[Μαχάτμα Γκάντι]]*
*Ροχίνι Χατανγκάντι στον ρόλο της *Κατσούρμπα Γκάντι*
*Ρόσαν Σεθ στον ρόλο του *[[Τζαβαχαρλάλ Νεχρού]]*
*Κάντιζ Μπέργκεν στο ρόλο της *Μάργαρετ Μπούρκ-Γουαΐτ*
*Έντουαρντ Φοξ στο ρόλο του *Ρέντζιναλντ Νταΐερ*
*Ρίτσαρντ Γκρίφιθς στον ρόλο του *Κόλινς*
*Ναΐντζελ Χόθροουν στον ρόλο του *Κίνοχ*
*Ντάνιελ Ντέι-Λιούις στον ρόλο του *Κόλιν*

## Βραβεία και Υποψηφιότητες

## Παραπομπές


## Εξωτερικοί Σύνδεσμοι
*

Κατηγορία:Βρετανικές ταινίες της δεκαετίας 1980
Κατηγορία:Ινδικές ταινίες
Κατηγορία:Ταινίες του 1982
Κατηγορία:Ταινίες παραγωγής Columbia Pictures
Κατηγορία:Βρετανικές δραματικές ταινίες
Κατηγορία:Ταινίες βασισμένες σε πραγματικά γεγονότα
Κατηγορία:Βρετανικές επικές ταινίες
Κατηγορία:Βρετανικές βιογραφικές ταινίες
Κατηγορία:Ταινίες γυρισμένες στην Ινδία
Κατηγορία:Επικές ταινίες βασισμένες σε πραγματικά γεγονότα
Κατηγορία:Αγγλόφωνες ταινίες
Κατηγορία:Όσκαρ Καλύτερης Ταινίας
Κατηγορία:Ταινίες των οποίων ο σκηνοθέτης κέρδισε Όσκαρ Καλύτερης Σκηνοθεσίας
Κατηγορία:Ταινίες των οποίων ο σεναριογράφος κέρδισε Όσκαρ Καλύτερου Πρωτότυπου Σεναρίου
Κατηγορία:Ταινίες με ηθοποιό που κέρδισε Όσκαρ Α' Ανδρικού Ρόλου
Κατηγορία:Ταινίες των οποίων ο κινηματογραφιστής κέρδισε Όσκαρ Καλύτερης Φωτογραφίας
Κατηγορία:Ταινίες των οποίων ο καλλιτεχνικός διευθυντής κέρδισε Όσκαρ Καλύτερης Καλλιτεχνικής Διεύθυνσης
Κατηγορία:Ταινίες των οποίων ο μοντέρ κέρδισε Όσκαρ Καλύτερου Μοντάζ
Κατηγορία:Ταινίες που κέρδισαν Όσκαρ Καλύτερης Ενδυματολογίας
Κατηγορία:Ταινίες με ηθοποιό που κέρδισε BAFTA Α' Ανδρικού Ρόλου
Κατηγορία:Ταινίες με ηθοποιό που κέρδισε BAFTA Β' Γυναικείου Ρόλου
Κατηγορία:Χρυσή Σφαίρα Καλύτερης Ξενόγλωσσης Ταινίας
Κατηγορία:Χρυσή Σφαίρα Καλύτερης Σκηνοθεσίας
Κατηγορία:Ταινίες με ηθοποιό που κέρδισε Χρυσή Σφαίρα Α΄ Ανδρικού Ρόλου (Δράμα)
Το στίγμα (ταινία, 1982)

***Το στίγμα*** είναι ελληνική δραματική ταινία του 1982, σε σκηνοθεσία, σενάριο και παραγωγή Παύλου Τάσιου. Πρωταγωνιστούν οι Αντώνης Καφετζόπουλος και Όλια Λαζαρίδου.  

## Πλοκή
Η Ελένη και ο Πέτρος αποκτούν ένα προβληματικό παιδί το οποίο πάσχει από σύνδρομο Ντάουν. Μπροστά στον κίνδυνο να καταστρέψουν την υπόλοιπη ζωή τους μεγαλώνοντας ένα πλάσμα που δεν έχει ελπίδα να ζήσει κανονικά και με την παρότρυνση του στενού τους περιβάλλοντος, αποφασίζουν ότι η ευθανασία είναι η μόνη λύση. Εφόσον, όμως, η ευθανασία είναι παράνομη στην Ελλάδα, το ζευγάρι αρχίζει να δίνει νερό αντί για γάλα στο μωρό ώστε, όταν αυτό πεθάνει, να μην είναι δυνατό να διαπιστωθεί η αιτία του θανάτου. Αφού πεθάνει το βρέφος και παρόλο που κανείς δεν ανακαλύπτει την αλήθεια, νιώθουν να τους βαραίνει αφόρητα το στίγμα της αποτρόπαιας πράξης τους, ώσπου δεν αντέχουν άλλο και χωρίζουν.

## Διανομή

* Αντώνης Καφετζόπουλος - Πέτρος**'
* [[Όλια Λαζαρίδου]] - Ελένη**'
* Ντίνα Κώνστα - Τασία
* Γιώργος Κοτανίδης - γιατρός
* Γιάννης Θωμάς - Κώστας**'
* [[Γιώργος Βρασιβανόπουλος]] - πατέρας
* Βαγγέλης Θεοδωρόπουλος - γκρουμ
* Πάνος Σουπιάδης - γκρουμ
* Τάκης Βλαστός - μαιευτήρας
* Γιώργος Σαμπανίδης - κουνιάδος
* Γιάννης Σιλιγνάκης - δικηγόρος

== Παραγωγή ==
Στο έργο πήραν μέρος οι ηθοποιοί [[Αντώνης Καφετζόπουλος]], [[Όλια Λαζαρίδου]], [[Ντίνα Κώνστα]], [[Γιώργος Κοτανίδης]], [[Θάλεια Ασλανίδου]].  

Απέσπασε το βραβείο α’ γυναικείου ρόλου για την Όλια Λαζαρίδου στο [[Φεστιβάλ Κινηματογράφου Θεσσαλονίκης 1982|Φεστιβάλ Θεσσαλονίκης του 1982]] και το βραβείο σκηνοθεσίας στο [[Διεθνές φεστιβάλ κινηματογράφου Κάρλοβυ Βάρι|Φεστιβάλ Κάρλοβι Βάρι]] του 1982.   Το 2005, στο πλαίσιο βράβευσης της ηθοποιού Όλιας Λαζαρίδου για το σύνολο του έργου της, η ταινία προβλήθηκε στο 46ο [[Φεστιβάλ Κινηματογράφου Θεσσαλονίκης]] σε ειδική προβολή. **'

Η ταινία κυκλοφόρησε και με τη μορφή ντιβιντί στις 27 Ιανουαρίου 2009. 

## Σχόλια
Στην ταινία *Το στίγμα* η έμφαση δίνεται στον κοινωνικό αντίκτυπο της αναπηρίας, η οποία στιγματίζει ολόκληρη την οικογένεια. Στο περιοδικό *Ερευνώντας τον κόσμο του παιδιού* διαβάζουμε:Ο πατέρας κατηγορεί τον παιδίατρο πως άφησε να έρθει στον κόσμο ένα παιδί "άχρηστο" που θα μπορούσε να "σκοτώσει". Νιώθει πως αν η λύση δεν δοθεί στο νοσοκομείο όλα τελειώνουν γι' αυτόν, πως έχει "καταστραφεί". Η λύση του "ιδρύματος" θεωρείται χειρότερος "στιγματισμός" για τη ζωή του. 

## Παραπομπές


Κατηγορία:Ελληνικές ταινίες της δεκαετίας 1980
Κατηγορία:Ταινίες του 1982
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Ελληνικού Κέντρου Κινηματογράφου
Γεώργιος Μελάς

Με το όνομα **Γεώργιος Μελάς** ήταν γνωστοί:

*Γεώργιος Λ. Μελάς (1785-1855), Φιλικός, ανώτατος δικαστής και έμπορος, σύζυγος της Σμαράγδας Βασιλείου. Γιος του Λέοντα
*Γεώργιος Μ. Μελάς (1886 - 1931), δικηγόρος και ιδιαίτερος γραμματέας του Βασιλιά Κωνσταντίνου Α'. Γιος του Μιχαήλ
*Γεώργιος Β. Μελάς (1894 - 1985), Έλληνας πολιτικός, υπουργός σε διάφορες θέσεις μεταξύ 1945-1966 και πρεσβευτής 1954-6. Γιος του Βίκτωρος
Άγγελος Ψωρούλας

Ο **Άγγελος Ψωρούλας** (1847 - 10 Ιουνίου 1917) ήταν Έλληνας πολιτικός από την Κέρκυρα. Διετέλεσε Δήμαρχος Κερκυραίων από την 1η Δεκεμβρίου 1895 ως τις 30 Νοεμβρίου 1899.
## Βιογραφία
Ήταν γιος του Ιωάννη Ψωρούλα. Το 1895 εκλέχθηκε δήμαρχος Κερκυραίων, με πλειοψηφία 350 ψήφων. Από το 1903 ως το 1904 ήταν Νομάρχης Ζακύνθου.  Το 1905 ανέλαβε Νομάρχης Κεφαλληνίας Παρέμεινε Νομάρχης Κεφαλληνίας ως το 1909, οπότε παύτηκε από το αξίωμα. Το όνομά του δόθηκε σε πλατεία της Κέρκυρας.

## Παραπομπές


Κατηγορία:Δήμαρχοι Κέρκυρας
Κατηγορία:Νομάρχες Ζακύνθου
Κατηγορία:Νομάρχες Κεφαλληνίας
Κολέγιο Μηχανικής, Πούνε

Το **Κολέγιο Μηχανικής, Πούνε** (**COEP**) είναι αυτόνομο κολέγιο μηχανικής σε συνεργασία με το Πανεπιστήμιο της Πούνε, Μαχαράστρα, Ινδία. Ιδρύθηκε το 1854, είναι το τρίτο παλαιότερο κολέγιο μηχανικών στην Ασία, μετά του Σώματος των Μηχανικών, Γινδι (1794) και ΙΙΤ Ρωρκι (1847). Οι σπουδαστές και οι αποφοίτοι του Κολέγιο Μηχανικής, Πούνε, κοινώς, αναφέρεται ως COEPians. 

Το μοντέλο μελέτης του κολεγίου  αναφέρεται, από τις αρχές του 1950, ως «Πούνα Μοντέλο».

Κατηγορία:Εκπαιδευτικά ιδρύματα στην Ινδία
Crash (ταινία, 2004)

Η ταινία **Crash** (σε ελληνική απόδοση: *συντριβή*) είναι κοινωνικό δράμα που γράφτηκε και σκηνοθετήθηκε από τον Πολ Χάγκις. Η ταινία ασχολείται σχετικά με τον ρατσισμό και την κοινωνική περιθωριοποίηση των ανθρώπων γενικά. Η ταινία είναι εμπνευσμένη από κάποια πραγματικά βιώματα που είχε στη ζωή του ο Πολ Χάγκις και συγκεκριμένα από ένα πραγματικό συμβάν του Πολ Χάγκις, στο οποίο το αυτοκίνητο του, η Πόρσε, ληστεύτηκε έξω από ένα κατάστημα βίντεο στο Γουιλσαΐρ Μπούλεβαρτ, στην Καλιφόρνια το έτος 1991.

Η ταινία έλαβε θετικές κριτικές και κέρδισε πολλά βραβεία, όπως Όσκαρ και Χρυσές Σφαίρες και ανάμεσα σε αυτά και το Βραβείο Όσκαρ Καλύτερης Ταινίας.

## Περίληψη
Σε μια συνοικία στο Λος Άντζελες συμβαίνουν δύο τροχαία ατυχήματα, ένας βίαιος βανδαλισμός εργασιακού χώρου και ένα ύποπτο δολοφονικό χτύπημα ενός αστυνομικού προς έναν άλλο αστυνομικό, όλα τοποθετημένα πίσω από το σκηνικό ενός ρατσιστικού αστυνομικού τμήματος στο Λος Άντζελες και το δικαστικό σύστημα της πόλης. Ένας εισαγγελέας και η σύζυγός του. Ένα Πέρσης καταστηματάρχης. Δύο αστυνομικοί ντετέκτιβ, οι οποίοι είναι ταυτόχρονα και εραστές. Ένας Αφρικανο-αμερικανός τηλεοπτικός σκηνοθέτης και η σύζυγός του. Ένας Μεξικανός κλειδαράς. Δύο κλέφτες αυτοκινήτων. Ένας απατεώνας αστυνομικός. Ένα ζευγάρι μεσήλικων από την Κορέα.

Όλοι ζουν στο Λος Άντζελες και κατά τη διάρκεια των επόμενων 36 ωρών, θα συγκρουστούν.

## Ηθοποιοί και Χαρακτήρες
*Σάντρα Μπούλοκ στο ρόλο της *Τζην Κάμποτ*
*Ντον Τσιντλ στο ρόλο του *Ντετέκτιβ Γκράχαμ Ουόλτερς*  
*Θάντι Νιούτον στο ρόλο της *Κριστίν Θάιερ*
*Τέρενς Χάουαρντ στο ρόλο του *Κάμερόν Θάιερ*
*Ματ Ντίλον στο ρόλο του Αστυνομικού *Τζον Ράιαν*
*Ράιαν Φίλιπι στο ρόλο του Αστυνομικού *Τον Χάνσεν* 
*Τζένιφερ Εσπόζιτο στο ρόλο της *Ρία*
*Μπρένταν Φρέιζερ στο ρόλο του *Ρικ Κάμποτ*
*Μάικλ Πένια στο ρόλο του *Ντάνιελ Ρουίζ*
*Σάουν Τουμπ στο ρόλο του *Φάρχαντ*

## Κυκλοφορία
Η ταινία παγκοσμίως έκανε πρεμιέρα στο Διεθνές Φεστιβάλ Κινηματογράφου του Τορόντο του Καναδά το 2004.Την επόμενη χρονιά έκανε πρεμιέρα στις ΗΠΑ και στην Ελλάδα.

## Βραβεία και Υποψηφιότητες

## Αναφορές


## Εξωτερικοί σύνδεσμοι
*  
*

Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2005
Κατηγορία:Όσκαρ Καλύτερης Ταινίας
Κατηγορία:Αμερικανικές αστυνομικές δραματικές ταινίες
Κατηγορία:Γερμανικές ταινίες
Κατηγορία:Γερμανικές δραματικές ταινίες
Κατηγορία:Αγγλόφωνες ταινίες
Κατηγορία:Ισπανόφωνες ταινίες
Κατηγορία:Αμερικανικές ανεξάρτητες ταινίες
Κατηγορία:Ταινίες παραγωγής Pathé
Κατηγορία:Ταινίες παραγωγής Icon Productions
Κατηγορία:Ταινίες με θέμα τον ρατσισμό
Κατηγορία:Ταινίες γυρισμένες στο Λος Άντζελες
Κατηγορία:Ταινίες παραγωγής Lions Gate Entertainment
Κατηγορία:Ταινίες με ηθοποιό που κέρδισε BAFTA Β' Γυναικείου Ρόλου
Σωματείο Ελλήνων Ηθοποιών

Το **Σωματείο Ελλήνων Ηθοποιών,** **Σ.Ε.Η.** (Hellenic Actors' Union, H.A.U.) είναι συνδικαλιστικός φορέας και πόλος συσπείρωσης των ηθοποιών στην Ελλάδα, είτε αυτοί εργάζονται σε θέατρα, είτε στον κινηματογράφο, είτε στην τηλεόραση, στη διαφήμιση και σε οποιαδήποτε άλλη οπτικοακουστική δραστηριότητα. Πρόεδρος του Διοικητικού Συμβουλίου του ΣΕΗ είναι ο ηθοποιός Νίκος Καραγεώργης (2024-...).

## Ίδρυση - μέλη
Ιδρύθηκε στις 19 Απριλίου 1917 και από τότε δραστηριοποιείται και για την προστασία των συμφερόντων των ηθοποιών, αλλά και για την πολιτιστική ανάπτυξη της Ελλάδας. Είναι μέλος της Διεθνούς Ομοσπονδίας Ηθοποιών (International Federation of Actors) (FIA). Από το σωματείο αναφέρεται ότι έχει πάνω από 3.000 μέλη.
## Ταμείο αλληλοβοήθειας και Οργανισμός Εταιρικών Θιάσων
Μέρος του Σωματείου είναι το Ταμείο Αλληλοβοήθειας του Σ.Ε.Η. (Τ.Α.Σ.Ε.Η.), ρόλος του οποίου είναι η παροχή επικουρικής περίθαλψης στα μέλη του ταμείου και ο **Οργανισμός Εταιρικών Θιάσων (Ο.Ε.Θ.)**. **Πρόεδρος** του **Ο.Ε.Θ.** είναι η ηθοποιός Ηλίανα Φυτηλά.

Ο **Οργανισμός Εταιρικών Θιάσων**, δημιουργήθηκε το 1958 και σκοποί του είναι, μεταξύ άλλων, η καλλιέργεια και προώθηση της έδρας της συνεταιρικής και συλλογικής εργασίας, η ενίσχυση των εταιρικών θιάσων, η θεατρική αποκέντρωση, η θεατρική καλλιέργεια του Ελληνικού λαού. Συνέβαλε στην ανέγερση δημοτικών θεάτρων και έδωσε δυνατότητα σε θιάσους να πάρουν μέρος σε διεθνή φεστιβάλ. Το 2014, οργάνωσε το 1ο Φεστιβάλ Εταιρικών Θιάσων, έχοντας τη συνεργασία του Ελληνικού Κέντρου του Διεθνούς Ινστιτούτου Θεάτρου και υποστήριξη από τον Οργανισμό Πολιτισμού, Άθλησης και Νεολαίας του Δήμου Αθηναίων, και έκτοτε, με εξαίρεση την πανδημία, έχει καθιερωθεί ως θεσμός. Πόροι του Οργανισμού Εταιρικών Θιάσων προέρχονταν από προμήθεια στα εργατικά θεατρικά εισιτήρια που μοίραζε ο Οργανισμός Εργατικής Εστίας (ίδρυση το 1931) ο οποίος καταργήθηκε το 2012. Μετά το 2012, και τη διακοπή των οικονομικών πόρων, ο Ο.Ε.Θ. δε δέχεται αιτήσεις δανειοδότησης νέων θιάσων.

## Δραστηριότητες και γεγονότα
Το Σωματείο Ελλήνων Ηθοποιών, εξέδιδε το περιοδικό «Το Ελληνικόν θέατρον» μεταξύ 1925 και 1938 και ίδρυσε την Επαγγελματική Σχολή Θεάτρου το 1927. Τρία χρόνια αργότερα η Σχολή πέρασε στη διοίκηση του Εθνικού Θεάτρου και το 1931 η ονομασία της άλλαξε σε Δραματική Σχολή του Εθνικού Θεάτρου.

Μετά το τέλος του Β΄ παγκοσμίου πολέμου και κατά τη διάρκεια των *Δεκεμβριανών*, το Σωματείο Ελλήνων Ηθοποιών το οποίο ελεγχόταν πλήρως από το ΕΑΜ, μετά από συνέλευση τον Οκτώβριο του 1944 διέγραψε τους ηθοποιούς που κατά την άποψη των μελών του, είχαν συνεργαστεί με τους Γερμανούς ή τους Ιταλούς.

Το 1967 η Χούντα κατάργησε το Σωματείο, πρόεδρος του οποίου ήταν τότε ο Βασίλης Μεσολογγίτης (πρόεδρος από το 1952 έως το 1967). Ίδρυσε στη θέση του το φιλοχουντικό Εθνικόν Σωματείον Ελλήνων Ηθοποιών με πρώτη δοτή πρόεδρο την ηθοποιό Ρένα Βλαχοπούλου. Το ΣΕΗ συστάθηκε ξανά με το Θ΄ ψήφισμα το 1974, μετά την πτώση της δικτατορίας.

## Πρόεδροι

## Αναφορές



Κατηγορία:Συνδικαλιστικές οργανώσεις στην Ελλάδα
Κατηγορία:Καλλιτεχνικές οργανώσεις
Σικελική άμυνα (βαριάντα Σεβενίνγκεν)

Η **βαριάντα Σεβενίνγκεν** της Σικελικής άμυνας είναι μια βαριάντα της ανοικτής Σικελικής που χαρακτηρίζεται από την δημιουργία ενός "μικρού κέντρου" για τον μαύρο με τα πιόνια στο δ6 και ε6. Υπάρχουν πολλές παραλλαγές κινήσεων που φτάνουν στη βαριάντα Σεβενίνγκεν. Μια δυνατή σειρά κινήσεων είναι: 
:1. ε4 γ5 
:2. Ιζ3 δ6 
:3. δ4 γδ4 
:4. Ι:δ4 Ιζ6 
:5. Ιγ3 ε6

Η βαριάντα Σεβενίνγκεν χαρακτηρίζεται από την κίνηση του μαύρου 5...ε6. Η ίδια θέση συχνά προκύπτει από αλληλομετάθεση κινήσεων· ο μαύρος π.χ. μπορεί να παίξει πρώτα 2...ε6 και κατόπιν 5...δ6. Η διάταξη δ6-ε6 είναι χαρακτηριστική της βαριάντας. Ο μαύρος ελέγχει έτσι πολύ ικανοποιητικά τα σημαντικά τετράγωνα δ5 και ε5 κρατώντας ανοικτές τις επιλογές του για διάσπαση του κέντρου με τις κινήσεις δ6-δ5 ή ε6-ε5.

Η βαριάντα Σεβενίνγκεν υπερασπίστηκε από τον Γκάρι Κασπάροφ, μεταξύ πολλών άλλων διακεκριμένων γκρανμαίτρ.

## Προέλευση
Η βαριάντα μπήκε για πρώτη φορά στο πλαίσιο της διεθνούς προσοχής κατά τη διάρκεια ενός τουρνουά σκακιού το 1923 στο Σεβενίνγκεν στις ακτές της Βόρειας Θάλασσας κοντά στη Χάγη. Κατά τη διάρκεια του τουρνουά η βαριάντα παίχτηκε πολλές φορές από διάφορους σκακιστές, συμπεριλαμβανομένου του Μαξ Όυβε ενώ έπαιζε εναντίον του Γκέζα Μαρότσι.

## Ονομασία
Η ονομασία της βαριάντας αυτής προέρχεται από το Σεβενίνγκεν που είναι ένα από τα οκτώ προάστια της Χάγης στην Ολλανδία. Η λέξη Σεβενίνγκεν (ολλανδικά: Scheveningen) αποτελεί γνωστό "γλωσσοδέτη" στους σκακιστικούς κύκλους. Στο εξωτερικό, η λέξη προφέρεται είτε *Σκεβένινγκεν*, είτε *Σχεβένινγκεν*, αλλά στην ελληνική γλώσσα έχει επικρατήσει η προφορά *Σεβενίνγκεν*.

## Παραπομπές


## Εξωτερικοί σύνδεσμοι
* Αγγλόφωνα βικιβιβλία: Chess Opening Theory: Scheveningen Variation

Κατηγορία:Σκακιστικά ανοίγματα
Make The World Go Away

Το **Make The World Go Away** είναι ένα τραγούδι Country μουσικής,σε στίχους του Hank Cochran. Το τραγούδι έγινε μεγάλη επιτυχία τρεις φορές: όταν το ερμήνευσε ο Timi Yuro (1965), όταν το ερμήνευσε ο Eddy Arnold (1965) και όταν το ερμήνευσαν τα αδέρφια Donny Osmond and Marie Osmond (1975). Ωστόσο, η αυθεντική ερμηνεία είναι του Ray Price (1963).

Επιπλέον το τραγούδι ακούγεται και στο βιντεοπαιχνίδι Grand Theft Auto: San Andreas στον ραδιοφωνικό σταθμό K-Rose.

## Θέση στα Charts

### Ερμηνεία του Ray Price

### Ερμηνεία του Timi Yuro

### Ερμηνεία του Eddy Arnold

### Ερμηνεία των Donny Osmond και Marie Osmond

### Ερμηνεία του Charly McClain

## Παραπομπές


## Εξωτερικοί σύνδεσμοι

*Οι στίχοι του τραγουδιού  στο MetroLyrics.

Κατηγορία:Τραγούδια του 1963
Κατηγορία:Singles του 1966
Κατηγορία:Singles της RCA Records
Ιεροκλής

Με το όνομα **Ιεροκλής** ήταν γνωστοί οι:
*Ιεροκλής, χαρακτήρας στο έργο Ειρήνη (κωμωδία) του Αριστοφάνη (421 π.Χ.)
*Ιεροκλής (ρήτωρ), (1ος αι. π.Χ.), από τα Αλάβανδα της Καρίας, αδελφός του Μενεκλή ο οποίος ήταν και αυτός ρήτορας 
*Ιεροκλής ο Στωικός, φιλόσοφος (β’ μισό 1ου – α’ μισό 2ου αι. μ.Χ.) στην εποχή του Αδριανού
*Ιεροκλής (ερωμένος του Ηλιογάβαλου), ( -222), ερωμένος του Ρωμαίου αυτοκράτορα Ηλιογάβαλου (218-222) και αξιωματούχος του.
*Ιεροκλής Σωσιανός, Ρωμαίος κυβερνήτης της Βιθυνίας (άκμασε το 303 μ.Χ.), γνωστός για την πολεμική του κατά των Χριστιανών
*Ιεροκλής ο Αλεξανδρινός, Έλληνας νεοπλατωνικός φιλόσοφος ο οποίος δίδαξε στην Αλεξάνδρεια από το 420 μέχρι και το 450 μ.Χ.
*Ιεροκλής ο γραμματικός, Βυζαντινός ιστορικός και γεωγράφος του 6ου αιώνα, ο οποίος φέρεται ως συγγραφέας του έργου Συνέκδημος, στο οποίο απαριθμούνται 64 επαρχίες και 912 πόλεις της Βυζαντινής αυτοκρατορίας (γράφτηκε πριν το 535)

Κατηγορία:Αποσαφηνίσεις ονομάτων
Μοντέλο (επάγγελμα)

thumb|Μοντέλα στην πασαρέλα
Το **μοντέλο** ή **μανεκέν**, είναι πρόσωπο που προσλαμβάνεται για να προωθήσει, επιδείξει, ή να διαφημίσει εμπορικά προϊόντα (ιδιαίτερα μοντέρνο ρουχισμό) ή να υπηρετήσει ως οπτικό αντικείμενο για ανθρώπους που δημιουργούν έργα τέχνης. Ανάλογα το είδος εργασίας το μοντέλο καλείται να κάνει μόντελινγκ ρουχισμού, σώματος ή προσώπου.

Το μόντελινγκ θεωρείται ότι είναι διαφορετικό από άλλα είδη δημόσιας παράστασης, όπως η ηθοποιία, ο χορός ή η μίμηση. Το όριο μεταξύ του μόντελινγκ και της παράστασης ωστόσο δεν είναι καλά ορισμένο, αν και δραστηριότητες όπως η εμφάνιση σε μια ταινία ή θεατρικό δεν ονομάζονται ποτέ ως μόντελινγκ.

Είδη μόντελινγκ περιλαμβάνουν μοντέλα μόδας, δίαιτας, εσωρούχων, καλών τεχνών, μερών του σώματος και άλλα. Τα μοντέλα παρουσιάζονται σε μια ποικιλία μέσων που συμπεριλαμβάνουν βιβλία, περιοδικά, ταινίες, εφημερίδες, και τηλεόραση. Τα μοντέλα μόδας μερικές φορές παρουσιάζονται σε ταινίες, εκπομπές ριάλιτι και μουσικά βίντεο.

Ένα μοντέλο εργάζεται σε έναν οίκο μόδας (π.χ. Coco Chanel, Gucci) ή σε πρακτορείο μοντέλων (π.χ. ford models). 

Μερικά από τα διασημότερα και πιο ακριβοπληρωμένα μοντέλα είναι η Ζιζέλ, η Αντριάνα Λίμα, και η Τζίτζι Χαντίντ.

## Διάσημα Μοντέλα

## Παραπομπές



Κατηγορία:Επαγγέλματα
Κατηγορία:Ένδυση
Κατηγορία:Ανθρώπινη εμφάνιση
Ιωάννης Τριανταφύλλης

Ο **Ιωάννης Τριανταφύλλης** (1900 - 3 Ιουνίου 1956) ήταν Έλληνας δικηγόρος και πολιτικός. Χρημάτισε πρώτος αντιπρόεδρος της Βουλής, βουλευτής από το 1952 ως το θάνατό του και υπουργός Εσωτερικών από το 1955 ως το 1956.

## Πολιτική σταδιοδρομία
Σπούδασε Νομικά και εργάστηκε ως δικηγόρος στην ελληνική πρωτεύουσα. Εξελέγη για πρώτη φορά βουλευτής Αθηνών με τον Ελληνικό Συναγερμό στις εκλογές του 1952 και εν συνεχεία εξελέγη αντιπρόεδρος της Βουλής. Στην πρώτη κυβέρνηση του Κωνσταντίνου Καραμανλή ο Τριανταφύλλης διορίστηκε υπουργός Εσωτερικών στις 6 Οκτωβρίου 1955. Επί υπουργίας του εγκαινιάστηκαν έργα, όπως τα έργα υδρεύσεως στην Ελευσίνα.  Παραιτήθηκε από υπουργός στις 11 Ιανουαρίου 1956, μαζί με τον πρωθυπουργό, λόγω ανάληψης καθηκόντων από την υπηρεσιακή κυβέρνηση που διενήργησε εκλογές εκείνη τη χρονιά. Ο Τριανταφύλλης εξελέγη βουλευτής το 1956 με την ΕΡΕ. Πέθανε από ανακοπή της καρδιάς στην Αθήνα, όντας εν ενεργεία βουλευτής και κηδεύτηκε με δημόσια δαπάνη από το Πρώτο Νεκροταφείο. Την έδρα του κατέλαβε ο πρώτος επιλαχών, Ανδρέας Λαμπρόπουλος.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές Α΄ Αθηνών
Κατηγορία:Έλληνες υπουργοί Εσωτερικών
Κοσουμέλ

Το **Κοσουμέλ** (ισπανικά: *Cozumel*, ισπανική  προφορά ΔΦΑ: [koˈsumel]) είναι νησί του Μεξικού και συγκεκριμένα το μεγαλύτερο νησί του Μεξικού στην Καραϊβική και το τρίτο μεγαλύτερο της χώρας. Βρίσκεται 10 χιλιόμετρα ανατολικά της ανατολικής ακτής της χερσονήσου Γιουκατάν του Μεξικού, περίπου 90 χιλιόμετρα νότια του Κανκούν και είναι ένας από τους δέκα δήμους της Μεξικάνικης πολιτείας του Κιντάνα Ρόο. Έχει έκταση 647 τ.χλμ. και 79.535 κατοίκους (2010). Μεγαλύτερη πόλη του νησιού είναι το Σαν Μιγκέλ ντε Κοσουμέλ. Το Κοσουμέλ είναι ένας τουριστικός προορισμός, γνωστός κυρίως για τις καταδύσεις και την κολύμβηση με αναπνευστήρα.

## Εξωτερικοί σύνδεσμοι
* 

Κοσουμελ
Πανελλήνια Καλλιτεχνική Έκθεση

Η **Πανελλήνια Καλλιτεχνική Έκθεση** ήταν θεσμός του 20ού αιώνα, σε τέσσερα διαστήματα: 
*στις αρχές του αιώνα, με το όνομα Πανελλήνια Έκθεση Συνδέσμου Ελλήνων Καλλιτεχνών 1910-1916), 
*το 1938-1940, η πρώτη ετήσια Πανελλήνια Έκθεση που οργανώθηκε από το Υπουργείο Παιδείας, αλλά λόγω του Β Παγκοσμίου Πολέμου, η έκθεση άρχισε ξανά μεταπολεμικά, 
*το 1948-1975, ως το «κατεξοχήν μεταπολεμικό εικαστικό γεγονός».
*Το 1987, κατά την υπουργία της Μελίνας Μερκούρη

Η έκθεση λάμβανε χώρα στο Ζάππειο Μέγαρο, στην Αθήνα και οργανωνόταν από το Ελληνικό Κράτος (το Υπουργείο Παιδείας μέχρι το 1971 και το Υπουργείο Πολιτισμού το 1973 και το 1975), ενώ η έκθεση του 1987 έγινε στο Εκθεσιακό Κέντρο του ΟΛΠ.

## Οι εκθέσεις
### Προπολεμικά
*Α΄ Πανελλήνια Καλλιτεχνική Έκθεση, 1938, Πρόεδρος της Κριτικής και Οργανωτικής Επιτροπής ο  Γ. Οικονόμου, αντιπρόεδρος ο Κωστής Μπαστιάς και γενικός γραμματέας ο Π. Πρεβελάκης
*Β΄ Πανελλήνια Καλλιτεχνική Έκθεση (Ζάππειο μέγαρο, Μάρτιος και Απρίλιος 1939), Πρόεδρος της Κριτικής και Οργανωτικής Επιτροπής ο Κωστής Μπαστιάς και γενικός γραμματέας ο Π. Πρεβελάκης
*Γ΄ Πανελλήνια Καλλιτεχνική Έκθεση, Μάιος 1940

### Μεταπολεμικά
*1948 Α΄ Πανελλήνια Καλλιτεχνική Έκθεσις
*1952 Δ΄ Πανελλήνια καλλιτεχνική έκθεση
*1957 Ε΄ Πανελλήνια καλλιτεχνική έκθεση 
*1960 ΣΤ΄ Πανελλήνια καλλιτεχνική έκθεση
*1963 Ζ΄ Πανελλήνια καλλιτεχνική έκθεση
*1965 Η΄ Πανελλήνια καλλιτεχνική έκθεση
*1967 Θ΄ Πανελλήνια καλλιτεχνική έκθεση
*1969 Ι΄ Πανελλήνια καλλιτεχνική έκθεση
*1971 ΙΑ΄ Πανελλήνια καλλιτεχνική έκθεση (08/04/1971)
*1973 ΙΒ΄ Πανελλήνια Καλλιτεχνική Έκθεση
*1975 ΙΓ΄ Πανελλήνια Καλλιτεχνική Έκθεση
Ο θεσμός σταμάτησε με τη Μεταπολίτευση.

Με το ίδιο όνομα οργανώθηκε έκθεση και το 1987 κατά την υπουργία της Μελίνας Μερκούρη:
*1987 Πανελλήνια καλλιτεχνική έκθεση '87 στο Εκθεσιακό Κέντρο ΟΛΠ, Πειραιά

Αναβίωση του θεσμού αναγγέλθηκε για οργάνωση Πανελλήνιας Έκθεσης Εικαστικών το 2008.

## Επιπλέον βιβλιογραφία
*Δημήτριος Ευαγγελίδης, «Η Πανελλήνια Καλλιτεχνική Έκθεσις, Β΄», εφ. Τα Νέα, 20 Νοεμβρίου 1948.
*Δημήτριος Ευαγγελίδης, «Η Πανελλήνια Καλλιτεχνική Έκθεση», Νέα Εστία, τχ. 514, 1η Δεκεμβρίου 1948, σελ. 1507-1510.
*(Αχιλλέας;) Κύρου, «Η Πανελλήνια Καλλιτεχνική Έκθεση», εφ. Εστία, 9 Νοεμβρίου 1948.
*Μ. Κωνσταντόπουλος, «Η πρώτη Πανελλήνιος Καλλιτεχνική Έκθεσις», εφ. Ακρόπολις, 11 Νοεμβρίου 1948.
*Μ. Κωνσταντόπουλος, «Τα βραβεία και οι έπαινοι της Πανελληνίου Εκθέσεως», εφ. Ακρόπολις, 12 Δεκεμβρίου 1948.
*Παπαγιαννόπουλος – Παλαιός, «Η Πανελλήνιος Καλλιτεχνική Έκθεσις 1948», Ο Συλλέκτης, τχ. 3-5, 1949, σελ. 81-106.
*Βάλιας Σεμερτζίδης, «Απόψεις πάνω στην Πανελλήνια Καλλιτεχνική Έκθεση», Φιλολογική Πρωτοχρονιά, 1949, σελ. 259.
*Ετήσια Πανελλήνιος Καλλιτεχνική Έκθεσις, Κατάλογος των εκτιθέμενων έργων, Αθήνα 1938.
*Πανελλήνιος Καλλιτεχνική Έκθεσις, Κατάλογος των εκτιθέμενων έργων, Αθήνα 1939.
*Πανελλήνιος Καλλιτεχνική Έκθεσις, Κατάλογος των εκτιθέμενων έργων, Αθήνα 1940.
*Πανελλήνιος Καλλιτεχνική Έκθεσις, Κατάλογος των εκτιθέμενων έργων, Αθήνα 1948.
*Η Δ' Πανελλήνιος Έκθεσις, εφημερίδα Βραδυνή, 12/04/1952 (Αρθρογράφος: Δημήτριος Καλλονάς)

## Αναφορές


Κατηγορία:Εκθέσεις τέχνης
Άλμπερτ Κέσσελρινγκ

Ο **Άλμπερτ Κέσσελρινγκ** (*Albert Kesselring*, 30 Νοεμβρίου 1885 – 16 Ιουλίου 1960) ήταν Γερμανός στρατάρχης.

Γεννήθηκε στη Βαυαρία το 1885. Το 1938 διορίστηκε αρχηγός του Γενικού Επιτελείου Αεροπορίας. Αργότερα, ηγήθηκε του 2ου αεροπορικού στόλου στις επιχειρήσεις εναντίον της Μ.Βρετανίας, της Σοβιετικής Ένωσης και της Βόρειας Αφρικής. Το 1942 ήταν επικεφαλής των γερμανικών δυνάμεων στη Μεσόγειο. Το 1943 ανέλαβε την ηγεσία της ομάδας στρατιών του Νότου, που πολέμησε στην Ιταλία. Κατόπιν, ανέλαβε την αρχηγία του Δυτικού μετώπου.

Λόγω της θέσης που κατείχε, έγινε ο άμεσος υπεύθυνος για τα εγκλήματα εις βάρος του άμαχου πληθυσμού που διέπραξε ο γερμανικός στρατός έως το 1945.

Στην δίκη της Νυρεμβέργης ήταν μάρτυρας υπερασπίσεως του πρώην αρχηγού του Χέρμαν Γκέρινγκ.

Καταδικάστηκε σε θάνατο, μετά τον πόλεμο, ως εγκληματίας πολέμου, αργότερα, όμως,  του δόθηκε χάρη. Πέθανε το 1960.

## Παραπομπές


## Εξωτερικοί σύνδεσμοι
* 

Κ
Κατηγορία:Στρατάρχες της Γερμανίας
Κατηγορία:Γερμανοί του Β΄ Παγκοσμίου Πολέμου
Αραβοϊσραηλινή σύγκρουση

Η **αραβοϊσραηλινή σύγκρουση** αναφέρεται στην πολιτική ένταση και τις στρατιωτικές συγκρούσεις μεταξύ ορισμένων αραβικών χωρών και του Ισραήλ. Οι ρίζες της σύγχρονης αραβοϊσραηλινής σύγκρουσης βρίσκονται στην άνοδο του Σιωνισμού και του αραβικού εθνικισμού στο τέλος του 19ου αιώνα. Η Παλαιστίνη, η περιοχή που εκλαμβάνεται από τους Εβραίους ως η ιστορική πατρίδα τους, εκλαμβάνεται επίσης από το Παναραβικό κίνημα ότι ιστορικά και επί του παρόντος ανήκει στους Παλαιστίνιους Άραβες, και σε Πανισλαμικό πλαίσιο, ως μουσουλμανικοί τόποι. Η σεκταριστική σύγκρουση μεταξύ Παλαιστίνιων Εβραίων και Αράβων εμφανίστηκε στον πρώιμο 20ο αιώνα, κορυφώθηκε σε πλήρους κλίμακας εμφύλιο πόλεμο το 1947, μετετράπη στον πρώτο Αραβο-Ισραηλινό πόλεμο τον Μάιο του 1948, και επηρέασε την ευρύτερη περιοχή.

Η σύγκρουση έχει μετατοπιστεί κατά τη διάρκεια ετών από την μεγάλης κλίμακας περιφερειακή αραβο-ισραηλινή σύγκρουση σε μια περισσότερο τοπική ισραηλινο-παλαιστινιακή διένεξη, καθώς οι εχθροπραξίες μεγάλης κλίμακας έληξαν κυρίως με συμφωνίες κατάπαυσης του πυρός, μετά τον πόλεμο του Γιομ Κιπούρ το 1973. Στη συνέχεια, συμφωνίες ειρήνης υπογράφτηκαν μεταξύ του Ισραήλ και της Αιγύπτου το 1979, και του Ισραήλ και της Ιορδανίας το 1994. Οι ενδιάμεσες Συμφωνίες του Όσλο οδήγησαν στη δημιουργία της Παλαιστινιακής Εθνικής Αρχής το 1994, αν και τελική ειρηνευτική συμφωνία δεν έχει ακόμη επιτευχθεί. Μία κατάπαυση πυρός ισχύει σήμερα μεταξύ του Ισραήλ και της Συρίας, καθώς και πιο πρόσφατα με τον Λίβανο (από το 2006). Η σύγκρουση μεταξύ του Ισραήλ και της, ελεγχόμενης από την Χαμάς, Γάζας η οποία είχε ως αποτέλεσμα την κατάπαυση του πυρός το 2009 (αν και μάχες συνεχίζονται έκτοτε), συνήθως συμπεριλαμβάνεται επίσης ως μέρος της ισραηλινο-παλαιστινιακής σύγκρουσης και ως εκ τούτου της αραβο-ισραηλινής σύγκρουσης. Παρά τις συμφωνίες ειρήνης με την Αίγυπτο και την Ιορδανία και την εν γένει υφιστάμενη κατάπαυση του πυρός, ο Αραβικός κόσμος και το Ισραήλ παραμένουν γενικά σε αντίθεση μεταξύ τους για τη συγκεκριμένη περιοχή, εκτός από άλλα ζητήματα.

## Επιπλέον ανάγνωση
*Maoz, Zeev (2006). *Defending the Holy Land*. Ann Arbor: University of Michigan. 

## Παραπομπές


## Εξωτερικοί σύνδεσμοι
*A historical summary of Middle East Peace Plans and Proposals

Κατηγορία:Ιστορία του Ισραήλ
Κατηγορία:Ιστορία της Παλαιστίνης
Βουλευτικές εκλογές 2014 στη Βόρεια Κορέα

Οι **εκλογές στη [[Βόρεια Κορέα]] για την ανάδειξη των μελών της 13ης Ανώτατης Συνέλευσης του Λαού** διεξήχθησαν στις 9 Μαρτίου 2014. 

## Πλαίσιο
Ήταν οι πρώτες εκλογές από την ανάληψη της ηγεσίας της χώρας από τον Κιμ Γιονγκ-ουν μετά το θάνατο του Κιμ Γιονγκ Ιλ και την εκτέλεση του Γιανγκ Σον-τάεκ. Σύμφωνα με το Ινστιτούτο Σετζόνγκ της Νότιας Κορέας, ο Κιμ αναμενόταν να χρησιμοποιήσει τις εκλογές με σκοπό την αντικατάσταση των παλαιών βουλευτών (με μακρόχρονη θητεία) με νεότερους που είναι πιστοί στον ίδιο. 

Στις 12 Ιανουαρίου 2014, τα ΜΜΕ στη Νότια Κορέα ανακοίνωσαν τη σύσταση της Κεντρικής Εφορευτικής Επιτροπής για τις εκλογές. Παράλληλα συστάθηκαν και εκλογικές επιτροπές για το στρατό και για τις επαρχίες.

## Εκλογικό σύστημα
Τα μέλη της Ανώτατης Συνέλευσης του Λαού εκλέγονται σε μονοεδρικές περιφέρειες, με την κάθε περιφέρεια να κατεβάζει έναν εγκεκριμένο υποψήφιο. Στους ψηφοφόρους δίνεται ένα ψηφοδέλτιο, πάνω στο οποίο υπάρχει ένα κουτάκι για να τσεκάρουν με ένα ν. Η καταψήφιση ενός υποψηφίου γίνεται σε ειδικό χώρο με τη διαγραφή του ονόματος του υποψηφίου. Η ψηφοφορία είναι υποχρεωτική.
## Εκλογικά αποτελέσματα
Στις εκλογές ήταν εγγεγραμμένοι 17.645.838 ψηφοφόροι επί του συνολικού πληθυσμού που αριθμεί 24.720.407 άτομα (σύμφωνα με εκτιμήσεις). Τα κύρια κόμματα που έλαβαν μέρος ήταν το Εργατικό Κόμμα Κορέας, το Κορεατικό Σοσιαλδημοκρατικό Κόμμα, το Κόμμα Τσεοντοϊστών Τσονγκού και ανεξάρτητοι υποψήφιοι. Όλοι οι υποψήφιοι ήταν μέλη του Δημοκρατικού Μετώπου για την Επανένωση της Πατρίδας. Ο Κιμ Γιονγκ Ουν επανεξελέγη με ποσοστό 100%.

## Παραπομπές


2014
Βορεια Κορεα
Εκλογές Βόρειας Κορέας

Οι **εκλογές στη Βόρεια Κορέα** διεξάγονται κάθε 5 χρόνια για Κοινοβούλιο (για τα μέλη της Ανώτατης Λαϊκής Συνέλευσης). Δικαίωμα ψήφου στις εκλογές έχουν όσες και όσοι είναι ηλικίας 17 ετών και άνω. Η ψηφοφορία είναι υποχρεωτική. Εκτός από τα μέλη της Ανώτατης Λαϊκής Συνέλευσης, εκλέγονται και οι αντιπρόσωποι για τις "λαϊκές συνελεύσεις" των πόλεων, των κομητειών και των επαρχιών.

## Πιο πρόσφατες εκλογές

### 2023
Στις 26 Νοεμβρίου 2023 διεξήχθησαν δημοτικές, περιφερειακές και επαρχιακές λαϊκές εκλογές συνελεύσεων. Σύμφωνα με το Κορεατικό Κεντρικό Πρακτορείο Ειδήσεων[en] τα αποτελέσματα διαμορφώθηκαν ως εξής:

* Να σημειωθεί πως το > δεν αποτελεί Πολιτικό κόμμα, αλλά παρουσιάζει το ποσοστό των ψηφοφόρων που ψήφισαν κατά των υποψήφιων προσώπων - πολιτικών, κάτι το οποίο δεν συνήθιζε να πράττει η κυβέρνηση της Βόρειας Κορέας.

### 2019

### 2009
Στις βουλευτικές εκλογές που διεξήχθησαν στις 8 Μαρτίου του 2009 και εξελέγησαν τα μέλη της 12ης Ανώτατης Λαϊκής Συνέλευσης Η αρχική ημερομηνία για τη διεξαγωγή τους ήταν η 5η Αυγούστου του 2008, ωστόσο αναβλήθηκαν για άγνωστους λόγους. Οι αναλυτές υποθέτουν ότι αυτό σχετίζεται με τα προβλήματα υγείας που αντιμετώπιζε τότε ο ηγέτης της χώρας, Κιμ Γιονγκ Ιλ. Όλοι οι υποψήφιοι είναι μέλη του Δημοκρατικού Μετώπου για την Επανένωση της Πατρίδας και προεπελέγησαν από το  κόμμα. Κάθε υποψήφιος διεκδίκησε την έδρα του σε μία από τις 687 εκλογικές περιφέρειες. 

Μέχρι το μεσημέρι είχε ψηφίσει το 71% των εγγεγραμμένων στους εκλογικούς καταλόγους. Άνδρες και γυναίκες προσήλθαν να ψηφίσουν φορώντας κοστούμια και παραδοσιακά φορέματα (chosŏn-ot), αντίστοιχα.
Το Κοινοβούλιο έχρισε στις 9 Απριλίου για τρίτη φορά ηγέτη της χώρας τον 67χρονο Κιμ Γιονγκ Ιλ, χωρίς να υπάρχει άλλος υποψήφιος.

### Αποτελέσματα

|-
!style="background-color:#E9E9E9" align=left valign=top width=450|Λίστα
!style="background-color:#E9E9E9" align=right|Έδρες
|-
|align=left|Δημοκρατικό Μέτωπο για την Επανένωση της Πατρίδας
* Εργατικό Κόμμα Κορέας (*Chŏson Rodong-dang*)
* Κορεατικό Σοσιαλδημοκρατικό Κόμμα (*Chŏson Sahoeminju-dang*)
* Κόμμα Τσεοντοϊστών Τσονγκού (Cheondoist Chongu Party) (*Ch'ŏndogyo Ch'ŏng'u-dang*)
|valign="top"|687
|-
|style="background-color:#E9E9E9" align=left|Σύνολο
|width="30" align="right" style="background-color:#E9E9E9"|**687**
|-
|colspan=2|Πηγή: 
|}

### 2014
:

Βουλευτικές εκλογές διεξήχθησαν στις 9 Μαρτίου 2014. Ήταν οι πρώτες εκλογές από την ανάληψη της ηγεσίας της χώρας από τον Κιμ Γιονγκ-ουν μετά το θάνατο του Κιμ Γιονγκ Ιλ και την εκτέλεση του Γιανγκ Σον-τάεκ. Όλοι οι υποψήφιοι ήταν μέλη του Δημοκρατικού Μετώπου για την Επανένωση της Πατρίδας. Ο Κιμ Γιονγκ Ουν επανεξελέγη με ποσοστό 100%.

## Παραπομπές


Εκλογες
*
Φακόχοιρος

Ο **Φακόχοιρος** (επιστ. ονομ.: *Phacochoerus*), είναι γένος Αρτιοδάκτυλων της οικογένειας των Συΐδων και περιλαμβάνει τα είδη Φακόχοιρος ο Αιθιοπικός (Phacocheorus aethiopicus) και Φακόχοιρος ο Αφρικανικός (Phacocheorus africanus). Στις τοπικές κοινωνίες της Αφρικής ονομάζεται warthog, ενώ είναι γνωστός και ως αγριόχοιρος.

## Περιγραφή

Τα θηλαστικά αυτά μπορούν να φτάσουν το μήκος των 190 εκ. (τα 45 ανήκουν στην ουρά) και ύψος ως το ακρώμιο 75 εκ. Είναι χοντρά και άχαρα με παχύ, ρυτιδωμένο δέρμα γκρίζου χρώματος, με λίγες σκληρές τρίχες πιο πυκνές στη σπονδυλική στήλη, όπου σχηματίζουν ένα είδος χαίτης. Οι φακόχοιροι έχουν στο ρύγχος τους τέσσερις κρεάτινες αποφύσεις από τις οποίες πήραν και το όνομά τους. Δύο από αυτές βρίσκονται κάτω από τα μάτια, ενώ οι άλλες δύο ανάμεσα στα μάτια και στα χείλη. Τα κεφάλια των φακόχοιρων είναι πολύ ανεπτυγμένα και έχουν μικρά και μυτερά αυτιά. Τα ρύγχη τους είναι επιμήκη και από τα χείλη εξέχουν οι χαυλιόδοντες που είναι κυρτοί προς τα πάνω, στερούνται σμάλτου και αναπτύσονται συνεχώς, φτάνοντας μερικές φορές το μήκος των 50 εκατοστών. Τους αρέσει να ζουν κοντά σε νερόλακκους και να καλύπτονται με λάσπη, για να προστατεύσουν το δέρμα τους από τον ήλιο και τα κουνούπια. Οι φακόχοιροι που περιλαμβάνουν μερικά υποείδη, ζουν κατά αγέλες με οικογενειακή βάση (ένας αρσενικός, μια θηλυκιά και τα μικρά τους, συνήθως 1-8) στις σαβάνες της Αφρικής νότια της Σαχάρα, είναι φυτοφάγα και τρέφονται με βολβούς και ρίζες. Επειδή δεν έχουν όλους τους σπονδύλους στη σπονδυλική τους στήλη (με αποτέλεσμα να μην μπορούν να στρίψουν κανονικά το κεφάλι τους), όταν τρώνε γονατίζουν στα μπροστινά τους πόδια για να φτάσουν το φαγητό τους. Υπερασπίζονται με γενναιότητα τα μικρά τους απέναντι στα αρπακτικά, ακόμα και εναντίον λιονταριών. Υφίστανται εντατικό κυνήγι για το κρέας, τους χαυλιόδοντες και το δέρμα τους, που χρησιμοποιείται με πολλούς τρόπους.

## Δείτε Επίσης
*Αρτιοδάκτυλα
*Φακόχοιρος της Ερήμου
*Φακόχοιρος ο Κοινός

## Πηγές
*Εγκυκλοπαίδεια Νέα Δομή, Εκδόσεις Δομή, Τόμος 34, σελ. 154, Αθήνα 1996.

Κατηγορία:Αρτιοδάκτυλα
Κατηγορία:Θηλαστικά της Αφρικής
Κατηγορία:Συΐδες
Νόντι

Το όνομα **Νόντι** ή **Νόντυ**, μπορεί να αναφέρεται στα εξής:

* Νόντι (Παιδική σειρά, παιδική σειρά κινουμένων σχεδίων, η οποία έχει σαν βασικό χαρακτήρα, το **Νόντι**, 
ένα μικρό ξύλινο αγόρι, που δημιούργησε η γνωστή Αγγλίδα συγγραφέας Ένιντ Μπλάιτον.
* Νόντι (Χαρακτήρας), ο βασικός χαρακτήρας της σειράς κινουμένων σχεδίων που αναφέραμε πιο πάνω.
Α.Ε. Δήμητρα Ευξεινούπολης

Η **Αθλητική και Μορφωτική Ένωση Ευξεινούπολης «η Δήμητρα»** είναι ένα ελληνικό αθλητικό σωματείο με έδρα την Ευξεινούπολη Μαγνησίας και ιδρύθηκε το 1959. Αποτελεί την συγχώνευση των σωματείων Κεραυνού και Αστραπής. 

Περιλαμβάνει πλέον τμήμα ποδοσφαίρου αποκλειστικά. Στο παρελθόν διέθετε και τμήμα μπάσκετ. Το ποδοσφαιρικό τμήμα αγωνίζεται στα πρωταθλήματα της Ε.Π.Σ. Θεσσαλίας. Τις περιόδους 2020-21 και 2021-22 αγωνίστηκε για πρώτη φορά στις εθνικές κατηγορίες, και συγκεκριμένα στην Γ΄ Εθνική, γνωρίζοντας το απόγειο της ιστορίας της.

## Έδρα
Η έδρα της, το γήπεδο Ευξεινούπολης, αποτελεί μοναδική πολεοδομική και χωροταξική εφαρμογή- στο κέντρο του χωριού- ως αθλητικό, εκπαιδευτικό και πολιτιστικό πάρκο, καθώς και απάντηση στον σφιχτό εναγκαλισμό του μπετόν. Έχει διαστάσεις 98 επί 60 μέτρα και χλοοτάπητα. Στο γήπεδο τοποθετήθηκε κερκίδα 150 θέσεων το Δεκέμβριο του 2013.

## Τμήμα καλαθοσφαίρισης
Το τμήμα καλαθοσφαίρισης δημιουργήθηκε τον Μάρτιο του 2014. Έδρα του τμήματος είναι το Κλειστό Δημοτικό Γυμναστήριο Δήμου Αλμυρού. Τα τελευταία χρόνια είναι ανενεργό.

## Τίτλοι
* Α΄ κατηγορίας Ε.Π.Σ. Θεσσαλίας (**1**): 2020
* Β΄ κατηγορίας Ε.Π.Σ. Θεσσαλίας (**3**): 1992, 1997, 2018
* Γ΄ κατηγορίας Ε.Π.Σ. Θεσσαλίας (**1**): 1974

## Διαδρομή στις εθνικές κατηγορίες

## Παραπομπές


## Εξωτερικοί σύνδεσμοι
* Α.Ε ΔΗΜΗΤΡΑ ΕΥΞΕΙΝΟΥΠΟΛΗΣ (Ίδρυση 1959)
* Πρώην επίσημος ιστότοπος της Α.Ε. Δήμητρα Ευξεινούπολης
* Εφημερίδα της Νοτιοδυτικής Μαγνησίας
* «Αθλητικές Εγκαταστάσεις Δήμου Αλμυρού»

Κατηγορία:Αθλητικοί σύλλογοι Μαγνησίας
Κατηγορία:Ιδρύσεις αθλητικών συλλόγων το 1959
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1959
Κατηγορία:Ανενεργοί ελληνικοί σύλλογοι καλαθοσφαίρισης
Νίπος Χανίων

Το **Νίπος** (ή *Νίππος*) είναι χωριό και έδρα ομώνυμης κοινότητας του δήμου Αποκορώνου στην περιφερειακή ενότητα Χανίων της Κρήτης.  Απέχει 33 χιλιόμετρα από τα Χανιά. Οι κάτοικοι του χωριού ασχολούνται με την γεωργία και την κτηνοτροφία, ενώ σημαντικότερα προϊόντα παραγωγής του αποτελούν το ελαιόλαδο, το κρασί και η σταφίδα.

## Ιστορικά στοιχεία
Η πιο παλιά αναφορά του χωριού γίνεται το 1301 σε συμβόλαιο του Benv. De Brixano, συμβολαιογράφο από τον Χάνδακα. Στην απογραφή του 1583 (Καστροφύλακας Κ237) αναφέρεται ως *Nipo* με 224 κατοίκους. Από το Νίππος καταγόταν ο Κρητικός οπλαρχηγός Εμμανουήλ Κατσίγαρης, αγωνιστής στον Μακεδονικό Αγώνα εναντίον των Βουλγάρων και των Τούρκων. Χαρακτηρίζεται από τα 1500 (βλ. Sr Brixano) μέχρι και σήμερα ως ένα από τα καλύτερα χωριά του Αποκόρωνα εκ άποψης περιβάλλοντος.

## Δείτε επίσης
***[[Κοινότητα Νίπους]]***μικρογραφία|αριστερά|Προτομή του Εμμ. Κατσίγαρη.

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Δήμος Αποκορώνου
Always Wanting You

Το **Always Wanting You** (Ελληνικά: Πάντα θα σε θέλω) είναι ένα τραγούδι της Country μουσικής, το οποίο γράφτηκε και ηχογραφήθηκε από τον Merle Haggard. Κυκλοφόρησε το Φεβρουάριο του 1975, ως το δεύτερο sinlge από το άλμπουμ *Keep Movin' On*. Το τραγούδι έγινε το εικοστό τραγούδι του Haggard, που μπήκε στη λίστα *U.S. country chart*, ως το κορυφαίο τραγούδι. Παρέμεινε στην κορυφή της λίστας για δύο εβδομάδες και στο σύνολο παρέμεινε δέκα εβδομάδες.

Επιπλέον το τραγούδι ακούγεται και στο βιντεοπαιχνίδι Grand Theft Auto: San Andreas στον ραδιοφωνικό σταθμό K-Rose.

## Θέση στα Charts

## Παραπομπές


## Εξωτερικοί σύνδεσμοι

*Οι στίχοι του τραγουδιού  στο MetroLyrics.

Κατηγορία:Τραγούδια του 1975
Κατηγορία:Singles του 1975
Άα (ποταμός)

Το όνομα **Άα** ή **Αά** έχουν αρκετοί δευτερεύοντες ποταμοί της Ευρώπης. Συγκεκριμένα:

Στη Γαλλία:
* Αά, ποταμός της βόρειας Γαλλίας, ο οποίος πηγάζει από το οροπέδιο του Αρτουά και εκβάλλει στη Βόρεια Θάλασσα.

Στη Γερμανία:
* Άα, παραπόταμος του Βέρρα στη Γερμανία
* Άα, παραπόταμος του Εμς

Στη Λεττονία:
* Άα, δυο ποταμοί που εκβάλλουν στον κόλπο της Ρίγας, ο ένας με πηγές στο Σλοκ και μήκος 245 χλμ, ο οποίος ενώνεται με τον Ντβίνα στις εκβολές του, ο άλλος, με πηγές στο οροπέδιο Άα και μήκος 395 χλμ.

Στην Ολλανδία:
* Άα, παραπόταμος του Ντόμμελ, με μήκος 40 χλμ.

Στην Ελβετία:
* Άα, ποτάμι μέσω του οποίου χύνονται στον Άαρ τα νερά της λίμνης των τεσσάρων Καντονιών

## Πηγές
* *Εγκυκλοπαιδικό Λεξικό Ελευθερουδάκη*, 1927, λήμμα «Άα»

Κατηγορία:Ποταμοί της Ευρώπης